Hannes Soomer

**Hannes Soomer** (sündinud 17. veebruaril 1998) on Eesti motoringrajasõitja, kes 2026. aastal võistleb EuroMoto Superbike's Masteroil Alpha Van Zon BMW meeskonnas ja FIM EWC-s AutoRace Ube Racing Teamiga. Tema hüüdnimi on **The Baltic Bullet**.

2017. aastal võitis ta Euroopa Superspordi karikavõistlused WILSport Racedaysi meeskonnaga.

## Karjäär
### Varasem karjäär
Soomer alustas karjääri ADAC Junior Cupis 2011. aastal ning saavutas oma esimese poodiumikoha selles klassis 2012. aastal ja oli edetabelis viiendal kohal. 2013. aastast sõitis ta Euroopa juunioride karikasarjas. 2015. aastal sai esimese meistrivõistluste poodiumikoha ja järgmisel aastal esimese võidu.

### Superspordi maailmameistrivõistlused (WorldSSP)
2015. aastal tegi Soomer oma debüüdi Superspordi maailmameistrivõistlustel Kallio Racing võistkonnas, sõites hooaja kolmel etapil. 2017. aastal Racedays Hondasse siirdunult tuli ta WorldSSP Supersport Challenge'i meistriks. 2018. aasta koondises osales Soomer esimest korda täiskohaga WorldSSP hooajal. 2019. aastal saavutas mitu esikümne finišit ning sai 2020. aastaks Kallio Racingusse minna. Ta lõpetas hooaja viimase nelja võidusõidu kolme poodiumikohaga. 2022. aasta lõpetas ta meistrivõistluste 13. kohal.

### Superbike'i maailmameistrivõistlused (WorldSBK)
Petronas MIE Honda valis Soomeri, et asendada Hafizh Syahrinit Tšehhi ja Prantsusmaa etappidel.

### IDM Superbike

2023. aastal siirdus Soomer Superspordist Superbike'i, võisteldes IDM Superbike'i meistrivõistlustel Honda CBR1000RR-R mootorrattaga. Ta alustas hooaega viie järjestikulise poodiumiga Sachsenringil, Oscherslebenis ja Mostis. Hooaja lõpus lõpetas ta meistrivõistluste üldarvestuses 4. kohal, kogudes 185 punkti.

2024. aastal läks Soomer üle BMW-le, sõites BMW M1000RR mootorrattaga. Enne hooaja algust sai ta Le Mansi 24. tunnisel võidusõidul vigastada ning ei saanud esimesel etapil osaleda Kolmandal etapil Mostis esimeses sõidus oli Soomer heitluses Illja Mõhhaltšõkiga viimase ringi eelviimase kurvini, kus Soomer kukkus ning katkestas sõidu. Hooaja viiendal etapil Schleizer Dreieckil lõpetas ta 8. ja 10. kohal. Kuuendal etapil Assenis saavutas ta mõlemas sõidus teise koha. Eelviimasel etapil Nürburgringil lõpetas Soomer esimese sõidu teisena pärast heitlust Mõhhaltšõkiga. Teises sõidus saavutas ta oma esimese IDM Superbike'i võidu, taas pärast heitlust Mõhhaltšõkiga. Soomer ei osalenud viimasel etapil Hockenheimis, kuna sai vigastada Bol d'Or võidusõidul.2025. aastal jätkas Soomer BMW-ga, nüüd tehasemeeskonna ridades. Ta sai esimesel etapil Oscherslebenis võidu ja teise koha. Schleizis oli ilm muutlik ning lõpetas esimeses sõidus neljandana ja teises sõidus viiendana. Kolmanda etapi esimeses sõidus Mostis võitis Soomer 0.059 sekundiga Florian Altile pärast pikka heitlust. Neljandal etapil taas Oscherslebenis alustas Soomer esimest sõitu viiendalt stardikohalt. 13. ringil möödus ta Altist ja tõusis hetkeks teiseks, kuid kukkus järgmisesse kurvi sisenedes. Ta murdis sõrme ning ei osalenud teises sõidus. Järgmisel etapil Assenis naasis Soomer rattale ja lõpetas mõlemas sõidus seitsmendana. Nürburgringil saavutas ta teise ja kolmanda koha.

Hooaja viimasel etapil Hockenheimis startis Soomer esimest sõitu kolmandana. Sõit peatati esimese ringi viiendas kurvis kukkumise tõttu Maximilian Kofler ja Lorenzo Zanetti vahel. Hiljem peatati ja lõpetati sõit kuuendal ringil ning anti välja poolpunkte. Soomer lõpetas neljandana. Teises sõidus lõpetas ta 14. kohal, pärast neljandal ringil rajalt välja sõitmist ja seitsmendal ringil kukkumist. Hooaja kokkuvõttes lõpetas ta üldarvestuse kolmandal kohal 177.5 punktiga.

### Kestvussõit
2024. aastal avaldati, et Soomerist saab BMW Motorrad World Endurance Teami asendussõitja ja Tecmas-MRP-BMW Racing Teami neljas sõitja. Le Mansi 24. tunnisel võidusõidul võistles Soomer Tecmas võistkonnas, kus ta kukkus varahommikul ja vigastas oma õlga. Meeskond hiljem katkestas tehnilise vea tõttu.

Suzuka 8. tunnisel võidusõidul võistles Soomer TONE RT SYNCEDGE 4413 BMW meeskonnas Superstocki klassis, mille nad võitsid. Bol d'Oril oli Soomer võistlemas Sylvain Guintoli asemel tehasevõistkonnas. Esikohalt startides, meeskond oli pidevalt eespool suur osa sõidust. Varahommikul, Soomeril oli *highside* kukkumine, kus ta murdis õlavarreluu ja nihestas õla. Ta sõitis boksi tagasi ja katkestas sõidust. Meeskond lõpetas viiendana.

14. jaanuaril 2025 avaldati, et Soomer püsib BMW Motorrad World Endurance Team meeskonda neljanda ja asendussõitjana. Spa 8. tunnisel võidusõidul oli Soomer võistlemas Tecmas meeskonnas koos Jan Bühni ja Leandro Mercadoga. Nad tulid Superstocki võitjaks. Soomer võistles uuesti Tecmasis Bol d'Or võidusõidul, kus nad võitsid Superstock klassis ja tulid üldarvestuse kolmandaks.

27. jaanuaril 2026 avaldati, et Soomer püsib BMW tehasemeeskonna neljandaks sõitjaks ja AutoRace Ube Racing Team'i põhisõitjaks koos Naomichi Uramoto ja Sylvain Guintoliga.

## Karjääri statistika
### Superspordi maailmameistrivõistlused (WorldSSP)

#### Hooaja kaupa

### Superbike’i maailmameistrivõistlused (WorldSBK)

### EuroMoto Superbike'i meistrivõistlused

#### Hooaegade kaupa

#### Võidusõitude kaupa

### FIM kestvussõidu karikavõistlused
#### Hooaegade kaupa

#### Le Mansi 24. tunnise mootorrattaste võidusõidu tulemused

#### Spa 8. tunnise mootorrataste võidusõidu tulemused

#### Suzuka 8. tunnise võidusõidu tulemused

## Viited

## Välislingid
* 
*Hannes Soomeri veebisait
*Hannes Soomer WorldSBK.com-s